AksaraLLM/aksara-bahasa-daerah-v1 huggingface dataset:
Madonna Louise Ciccone () inggih punika penyanyi, penulis lagu, penari, prodhuser, aktris, penulis buku lan pengusaha saking Amérika Sarékat. Piyambakipun punika dados salah satunggalipun ikon musik populer ing donya lan dipunjuluki kanthi jejuluk “Ratu Pop”.
Miturut Guinness World Records, piyambakipun minangka artis rekaman èstri ingkang paling sukses sepanjang masa. Awit miwiti dubutipun ing indhustri musik taun 1982, Madonna sampun nampi kasuksesan ingkang ageng sajagad lan eksis ngantos pinten-pinten génerasi. Ngantos-ngantos musik lan gayanipun Madonna mbekta prabawa dhateng kathah penyanyi ing donya. Madonna ageng ing Rochester Hills, lajeng pindhah dhateng Kota New York ing taun 1977 kanggé ngejar kariripun. Ngantos dumugi sapunika, Madonna sampun sukses nyade langkung saking 300 yuta album lan singel. Piyambakipun pikantuk kanugrahan saking Recording Industry Association of America minangka artis rock èstri ingkang paling laris ing abad 20 lan artis èstri paling laris nomer kalih ing Amérika Sarékat. Miturut dhaftar "The Billboard Hot 100 All-Time Top Artists", Madonna punika dados artis solo paling sukses tangga lagu Amérika Sarékat.

Diskografi 
 Madonna (1983)
 Like a Virgin (1984)
 True Blue (1986)
 Like a Prayer (1989)
 Erotica (1992)
 Bedtime Stories (1994)
 Ray of Light (1998)
 Music (2000)
 American Life (2003)
 Confessions on a Dance Floor (2005)
 Hard Candy (2008)
 MDNA (2012)
 Rebel Heart (2015)
 Madame X (2019)

Karya-karya sanèsipun 
 Pratélan filem Madonna
 Pratélan buku Madonna
 Pratélan tur konser Madonna

Cathetan suku

Pranala njawi 

 
 
 
 Madonna  di Rolling Stone
 Video Madonna di YouTube
 Profil, berita dan lirik lagu Madonna di KapanLagi.com
 Madonna 

Artikel mawa basa krama
Madonna
Penyanyi Amérika Sarékat
Aktor Amérika
Lair 1958
Hering Raja, Nasar Raja, Ruak-ruak Bangkai Raja, Sarcoramphus papa, inggih punika kalebet spésies peksi hering Dunia Baru ingkang urip ing Amérika Tengah lan Amérika Selatan. Spesies punika kalebet ing famili Cathartidae. Peksi hering punika urip ing alas tropis dataran cendhèk ing Meksiko kidul ngantos Argentina ler. Peksi punika gadhah ukuran ingkang ageng kanthi awarni pethak, kantji wulu-wulu ing gegeripun, swiwi lan buntute gadhah warni klawu utawi cemeng. Endhas lan gulunipun peksi punika gundhul, kanthi warni kulit ingkang saged owah, kalebet kuning, biru, jingga, lan abrit. Ing cucukipun, peksi Hering Raja gadhah gelambir kuning ingkang sanget katingal. Peksi punika pangananipun inggih punika bathang. Ngantos sapunika Hering Raja minangka satunggalipun anggota génus Sarcoramphus ingkang dipunmangertosi. Wiwitanipun Hering Raja dipunandharaken déning Carolus Linnaeus ing taun 1758 wonten ing edhisi kaping-10 Systema Naturae kanthi nama Vultur papa. Spesies punika lajeng dipunlebetaken wonten ing génus Sarcoramphus taun 1805 déning André Marie Constant Duméril. Genus punika asring lepat nalika dipunsebataken kanthi sesebatan Sarcorhamphus. Nama umum Sarcoramphus punika saking basa Yunani, sarco-/σαρκο- ingkang tegesipun daging lan ramphos/ραμφος ingkang tegesipun cucukipun mlengkung utawi bengkok. Peksi utawi manuk punika dipunlebetaken wonten ing Gyparchus déning Constantin Wilhelm Lambert Gloger ing taun 1841, nanging klasifikasi punika boten dipun-ginakaken ing literatur modern amargi Sarcoramphus angsal prioritas minangka nama ingkang langkung rumiyin dipun-ginakaken.

Cathetan suku

Pranala njawi 
 King Vulture videos wonten ing Internet Bird Collection
 Stamps (for Belize, Bolivia, El Salvador, Guatemala, Honduras, Nicaragua) kanthi RangeMap
 King Vulture photo gallery VIREO (6 photos) Photo-High Res

Artikel mawa basa krama
Emprit ya iku manuk kang ukurané cilik lan pangané wiji-wijian kang ana ing wewengkon tropis Donya Lawas lan Australasia.
Emprit kalebu famili Estrildidae, nanging ana uga kang nganggep manuk iki kalebu anak famili Estrildinae, pérangani famili Passeridae.
Sadurungé kalompok manuk iki diklompokaké ing suku manyar-manyaran kang arané Ploceidae.
Emprit lumrahé urip nggrombol yèn luru pangan. Emprit ndarbèni ukuran awak kang cilik.
Ukuran iki kaya ta ing Nesocharis shelleyi dawané kurang luwih 8,3 cm utawa 3,3 inci.
Emprit ora adhaptasi karo hawa kang adhem saéngga merlokaké habitat ing wewengkon tropika.
Nanging ing Australia kidul ana manuk emprit kang bisa urip ing hawa kang adhem. Emprit ngendhog antarané 4-10 endhog kang disimpen ing susuhé.
Susuh manuk emprit dhapuré bunder kaya bal lan ana bolongan ing tengahé. Susoh manuk emprit digawé saka suket lan tuwuhan kang wis garing.

Pratélan marga 
Marga utawa génus manuk emprit akèh cacahé.
 Genus Amandava, pipit benggala
 Genus Amadina
 Genus Chloebia
 Genus Clytospiza
 Genus Cryptospiza
 Genus Emblema
 Genus Erythrura, bondol ijo
 Genus Estrilda
 Genus Euschistospiza
 Genus Heteromunia
 Genus Hypargos
 Genus Lagonosticta
 Genus Lonchura, bondol, emprit kaji
 Genus Mandingoa
 Genus Neochmia, pipit matari
 Genus Nesocharis
 Genus Nigrita
 Genus Oreostruthus, pipit buntut geni
 Genus Ortygospiza
 Genus Padda, glathik
 Genus Parmoptila
 Genus Poephila
 Genus Pyrenestes
 Genus Pytilia
 Genus Spermophaga
 Genus Stagonopleura
 Genus Taeniopygia, pipit zebra
 Genus Uraeginthus

Cathetan suku 

Manuk
Bolah (basa Indonésia:Benang) iku sawijiné serat kang dawa, dipigunakaké kanggo nggawé kain, kanggo njait, crochering, knitting utawa rajutan, kanggo nenun, lan nggawé tali. Bolah digawé saka fiber sintètik utawa bahan kang alami. Bolah digawé saka warni-warni fiber alami kaya ta wol, alpaca, wol Angora, katun, sutra, pring, hemp, lan soy. Bolah ana uga kang digawé saka wulu onta, yak, possum, kucing, kirik, asu alas, kelinci, kebo, lan wulu kalkun. Bolah kang didol lumrahé digawé saka fiber sintètik utawa campuran saka fiber sintétik utawa alami..

Jinis-jinis bolah 
 Bolah kanggo jait:

1.Bolah jait yaiku bolah kang dipigunakaké kanggo jait. Alus kasaré bolah ditamtukaké miturut nomer bolah. Saya dhuwur nomer bolah tansaya alus bolah mau. Tuladhané bolah jait no. 60 luwih alus saka bolah no. 50 dan no. 40.

 Bolah kanggo mernani busana:
1. Bolah mouline yaiku bolah kang duwé manéka warna disering/dipilin dadi siji saéngga bolah mouline uga mau bolah kluwung. Bolah iki kanggo mernani busana utawa kain.

2. Bolah melange (bolah serabut campur) yaiku bolah sing duwé manéka warna sing digawé karo cara dipintal. Digunakaké kanggo mernani busana.

3. Bolah yaspis yaiku bolah kang dipilin saka rong bolah sing durung dipilin saéngga wujudé kaya siji bolah bunder. Digunakaké kanggo mernani busana.

 Bolah kanggo rajutan => bolah wol yaiku bolah sing ana wuluné amarga digawé saka wulu domba sing dipintal.
 Bolah mligi Kanggo mernani busana
1. Bolah logam yaiku bolah sing digawé saka logam sing dilapisi plastik utawa sawaliké plastik sing dilapisi logam. Wjudé bolah kilong-kilong, ana rong warna yaiku bolah warna pérak  lan bolah warna emas. Lumrahé bolah warna emas kanggo mernani busana pengantèn utawa bedcover(spéi kandel) lan kanggo bahan tenunan, kaya déné tenun songkèt.

2. Bolah karèt yaiku bolah kang bahané saka karèt kang wis diproses vulkanisasi.

Jinis bolah kanggo nggawé kaos 
 Bolah 208
Lumrahé dianggo yèn kepéngin nggawé kaos kang kandele kurang luwih 180 nganti 220 gram/ mèter persegi kanggo jinis rajutan single knitt.
 Bolah 245
Benang kang kanggo nggawé kaos kang kandelé 170 nganti 210 gram/ mèter persegi kanggo jinis rajutan single knitt.
 Bolah 30S
Bolah kanggo nggawé kaos kang gramasi bahan kaos antarané 140 nganti 160 gram/ mèter persegi kanggo jinis rajutan single knitt utawa gramasi 210 nganti 230 gram/ mèter persegi kanggo rajutan double knitt.

Bolah wol 

Bolah wol yaiku bolah kang lumrahé kanggo ngrajut. Ngrajut kalebu saka tradhisi Éropah. Asil rajutan lumrahé wujud sweater, bonéka, syal, topi, bedcover, blazer lan liya-liyané. Ing Indonésia bolah wol lumrahé kanggo nggawé kristik, sulaman,lan kembang-kembangan.

Bolah Sutra 
Bolah Sutra yaiku bolah kang digawé saka serat kepompong uler sutra.

Cathetan suku

Pranala njaba 
 Craft Yarn Council of America
 Standards & Guidelines for yarn, needle and hook labeling

Bolah
Konvèksi
Wedhi' (basa Indonésia: Pasir) yaiku bahan material kang wujudé butiran utawa bunder-bunder nanging ukurané cilik. Bunder-bunder wedhi ukurané 0,0625 nganti 2 milimeter. Matéri utawa bahan kang minangka pasir yaiku silikom dioksida, nanging ing pasisir tropis lan subtropis lumrahé wedhi diwangun saka kapur. Jinis wedhi yaiku wedhi silika, wedhi chromit, wedhi zircon.
Wedhi siika yaiku wedhi sintèsis utawa wwedhi gawéan wedhi iki duwé kadhar SiO2 95%. Wedhi silika kalebu wedhi kang duwé kualitas apik lan sithik impuritis.
Wedhi silika kalebu wedhi kang akèh digunakaké awit regané kang murah lan cacahé kang akèh.

Wedhi Zirkon yaiku wedhi kang kasusun déning ZrO2.SiO2. Wedhi zirkon wernané soklat utawa abang rada kuning. Wedhi iki asalé saka zirkonium murni kang duwé neutron sithik, wedhi iki kuwat sanajan manggon ing témperatur kang dhuwur. Wedhi zirkon tahan karo korosi kimia, saliyané kanggo cithakan wedhi, wedhi jinis iki uga kena kanggo reaktor nuklir lan radiometric dating.

Wedhi kali utawa wedhi yasan yaiku wedhi kang tinemu ing pinggir-pinggir kali. Wedhi iki asalé saka pecahan watu kang ngendhap éwonan taun utawa ana material kang gunung kang kéntér nganti tekan kali. Pasir iki lumrahé kanggo campuran material yasan kaya ta semèn, gamping. Pasir jinis iki regané murah. Lumrahé didol kanthi cara rit utawa sak trek.

Nambang wedhi kudu tetep njaga lan gatèkaké lingkungan. Akèh wong-wong kang nambang wedhi nganggo piranti-piranti berat saéngga ngrusak lingkungan. Ana uga wong kang nambang wedhi kang nganggo piranti kang isih manual. Kang nglakoni iki lumrahé para warga saubengé kali kang ngandhut wedhi.

Cathetan suku 

Wedhi
Géologi
Somay (Ind: siomai, siomay) kalebu salah siji jinis dim sum. Ing basa Mandharin, somay diarani shaomai. Ing basa Kwangtung siomai diarani siu maai. Ing carabasa Peycing (pinyin: Beijing), somay diarani shaomai lan ditulis 燒麥. Kulit somay méh padha kaya kulit pangsit. Somay asalé saka Mongolia Jero.
Ing resep masakan Cina, somay yaiku daging babi kang diiris lan dibungkus kulit tipis. Kulit tipis iki digawé saka glepung utawa gandum. Somay uga digawé saka urang, daging pithing utawa daging sapi. Somay digawé kanthi wujud bumbung lan diwénéhi rerenggan kaya ta endhog, pithing, parutan wortel utawa kacang polong. Sawisé iku, somay banjur didang. Somay bisa dipangan nganggo cokak utawa kécap asin.

Ing Indonésia ana warna-warna wujud lan isi somay. Wiwit saka somay iwak tenggiri, daging pitik, urang, pithing, utawa campuran daging pitik lan urang. Bahan kang kanggo ngisi dicampur karo gandum utawa tapioka. Somay uga ora dibungkus kulit kang digawé saka glepung utawa gandum.
Endhog pitik lan janganan kaya ta kenthang, peria, lan kul kanthi isi utawa tanpa isi disuguhaké ing piring bareng karo somay. Tahu bakso utawa tahu isi uga kalebu jinisé somay.
Somay Bandhung disuguhaké sawisé diwénéhi saos kacang. Saos kacang iki digawé saka kacang brol kang dialuské nganggo banyu. Bumbu saos kacang yaiku lombok, gula pasir,bawang, uyah, lan cokak utawa jeruk kêcêr. Nalika disuguhaké, somay banjur diwénéhi tambahan kécap legi, sambel botolan, utawa saos tomat.

Cathetan suku 

Olah-olahan Cina
Olah-olahan Indonésia
Panganan
Badhut ya iku wong kang nglipur kanthi macak rainé nganggo wedhak kang kandel lan nganggo klambi kang anèh lan warna-warni. Badhut uga pinter kanggo mragakaké obahan lan rai kang lucu. Profesi badhut sabenere wis ana wiwit biyén. Badhut wis ana nalika jaman Romawi Kuna.

Badhut ora mung nggawé ngguyu wong-wong sugih kang stress kanthi tontonan, nanging uga nglipur lan luru dhuwit ing dalan-dalan utawa kang dikenal kanthi istilah ngamèn. Badhut nduwé kabisan kanggo pantomim kanthi obahan-obahan slapstik kang konyol. Badhut uga ana kang nyebut dadi panglipur ing dalan-dalan kang paling tuwa ing donya.

Miturut sajarah, badut tegesé wong kang dandan lucu lan kadang-kadang niru karakter komik, nganggo make-up kandel lan sandhangan kang unik. Badhut uga bisa mragakaké obahan kanthi lucu lan konyol ora nganggo omongan. Iki kang mbedakaké karo pelawak konvensional.

Sajarah 
Ing abad pratengahan nalika kurang luwih taun 500 M nganti 1500 M ana karakter badhut kang misuwur banget. Masarakat Éropah, kususé Italia ngertèni karakter iki kanthi jeneng arlecchino utawa harlequin. Karakter iki dipopulèraké karo kalompok sandiwara commedia dell`arte. Nanging kostum kang dianggo isih apa anané.

Klambi badhut kang kaya saiki iku asil perkembangan kostum kang tau dipopulèraké ing Jerman lan Inggris, ya iku nalika abad kaping 18 M. Nalika iku dandanan lan gaya pantomim Pickellherring misuwur banget. Sandhangan kang dienggo nduwé ciri, klambi lan sepatu gombrong utawa gedhé, topi kang warna-warni, lan rénda gedhé kang bunder lan dianggo ing gulu.

Nalika abad kaping 18 M iki, badhut uga dadi pérangan wigati ing sirkus. Atraksi badhut lumrahé nganggo obahan-obahan akrobat kang nggawé sepaneng. Karakter Jocy kang diciptakaké Joseph Grimaldi kalebu karakter kang misuwur banget, karakter iki ora mung bisa nggawé seneng nanging uga nggawé sedhih lan wedi.

Cathetan suku 

Hiburan
Profèsi
Badhut
Rodha ya iku barang kang dhapuré bunder lan duwé ruji (ana uga sawatara rodha sing tanpa ruji). Rodha ngasilaké obahan kanthi gesekan cilik kanthi cara muter. Rodha akèh kanggo transportasi. Istilah roda uga tinemu ing barang-barang kang dhapuré lingkaran liyané, saliyané dhapuré lingkaran lan bisa muter kaya ta kincir air.
Rodha kang sepisanan digawé ing Mésopotamia Kuno, nalika iku rodha dianggo tembikar ing taun 3000 SM. Ana uga kang nemoké yèn rodha iku digawé ing Cina nalika taun 2000 SM.
Roda duwé ukuran lan bahan kang béda-béda. Gedhé ciliké rodha iki miturut gunané. Rodha kanggo sepedha béda karo rodha kang kanggo montor.

Rodha kreta Pirngon 
Arkeolog kang jenengé Ron Wyatt ing akir taun 1988 nemu rodha kreta tempur kuna ing dhasar Laut Merah. Rodha iki dianggep rodha kreta tempur Pirngon kang ambles ing sagara nalika kanggo ngajak Musa karo para wadyabalaé nalika metu saka Mesir. Saliyané nemu rodha kreta tempur kang ditarik nganggo jaran. Wyatt karo anak buahé uga nemu balung-balung manungsa lan balung jaran ing panggonan kang padha. Asil kang tinemu iki banjur diséléhaké ing musiyum kang dinduwèni Wyatt. Balung-balung iki dianggep balung-balung utawa kerangka wadya Pirngon kang ambles ing Laut Merah.

Balung lan rodha kang tinemu iki banjur diuji ing Stockhlom University. Ing kéné dingerténi yèn balung iki kasusun saka struktur lan zat-zat saka balung kang umuré wis 3500 taun kapungkur. Lan miturut sajarah kadadéan Pirngon kang ngajak Musa lan anak buahé iku kadadéan ing wektu kang padha.

Diwiwiti wiwit taun 1920an, gembong ngandika mboko sithik diganti karo roda cakram logam, sing luwih gampang lan murah kanggo diprodhuksi. Ing Amérika Sarékat, "nyulam" tetep misuwur karo para pembeli mobil sing larang nganti taun 1950 - 1960.

Cathetan suku 

Rodha
Iwak Bandeng utawa Chanos chanos Forsskål ya iku iwak kang bisa dipangan kang akèh tinemu ing Asia Kidul-wétan. Iwak bandeng ya iku siji-sijiné spésies kang isih urip saka famili Chanidae. Iwak bandeng uga diarani iwak bolu ing Makassar lan ing basa Inggris diarani milkfish.

Iwak bandeng akèh urip ing samodra Hindia lan samodra Pasifik lan ing sakupengan pasisir. Iwak bandeng uga urip ing terumbu koral. Iwak kang isih enom lan lagi netes urip ing sagara nganti 2-3 minggu banjur pindhah ing rawa-rawa bakau kang banyuné payau lan kadhang ing rawa utawa tlaga kang banyuné asin. Bandeng mbalik manèh menyang sagara nalika wis diwasa lan bisa manak.

Iwak bandeng kang isih cilik diarani nènèr. Nènèr lumrahé diternakaké utawa dikumpulaké saka kali lan digedhèkaké ing tambak-tambak. Nènèr dipakani saéngga rikat gedhé. Sawisé rada gedhé ukurané 25-30 cm bandeng didol, seger utawa beku.

Bandeng diolah kanthi cara digorèng, dibakar, dikukus, dipindang utawa diasap. Iwak bandeng dagingé ora gampang ajur yèn dimasak. Daging bandeng ana eriné lan ana ambuné kaya lendhut utawa lemah. Eri bandeng sabeneré ya iku balung bandeng. Eri bandeng bisa diprèsto ya iku dimasak ing panci kang nduwé tekanan kang dhuwur. Panci iki diarani panci prèsto utawa autoklaf. Sawisé dimasak ing panci prèsto rasané dadi empuk lan eriné bisa dipangan.

Daging bandeng kang mambu lendhut lumrahé krasa ing bandeng kang dijupuk saka tambak. Nanging bandeng kang diingoni ing karamba ora ana ambuné. Kang njalari mambu lendhut iki ya iku plankton Cyanobacteria, mligi saka génus Oscillatoria, Symloca, dan Lyngbia, kang ngasilaké geosmin. Yèn iwak bandeng urip ing panggonan kang akèh geosmin utawa mangan plankton iki, daging bandeng bakal mambu lemah.

Rasa lendhut ing daging bandeng iki bisa diilangké, carané ya iku kanthi ngingoni iwak suwéné 7-14 dina ing banyu kang mili lan bébas saka biosmin utawa bisa uga nganggo asem kang bisa ngilangi ambu lemah utawa ambu iki.

Chatetan sikil 

Iwak
Iwak teri (uga diarani iwak bilis) ya iku saklompok iwak sagara kang ukuran awaké cilik. Iwak teri kalebu famili Engraulidae. Famili iki duwé wujud jinis iwak teri kang warna-warna uga corak awaké. Ana kang wernané pérak rada ijo lan biru. Sanajan ana uga anggota Engraulidaei kang dawané nganti 23 cm, iwak teri dawané kurang luwih 5 cm. Moncongé bundhel kanthi untu kang cilik lan landhep ing rahangé. Iwak teri mangané plankton.
Ing laladan saubengé Selat Malaka lan Sagara Cina Kidul, iwak teri biyasa digoreng lan dipangan karo sambel lan sega anget utawa sega lemak. Iwak teri uga dialuské lan digawé glepung. Ing Vietnam, saus iwak nước mắm kang dadi simbol nagara iku digawé saka bahan dhasar iwak teri. Iwak teri urip nggrombol utawa koloni ing sagara.

Iwak teri ngandhut kalsium. Kalsium ya iku salah sawijining zat kang bisa nggawé séhat balung lan untu. Saliyané kalsium, iwak teri uga ngandhut fluor lan senyawa CaF2 kang cacahé akèh. Iwak teri bisa dipangan langsung karo eriné.
Iwak teri jengki utawa Stolephorus insularis duwé akèh manfaat kanggo kaséhatan.
Zat gizi kang ana ing iwak teri gampang rusak mulané kudu disimpen kanthi cara diasinké. Kalsium kang ana ing iwak teri apik kanggo ncegah osteoporosis utawa balung kang kropos. Iwak teri kalebu sumber kalsium kang ora gampang nétral yèn kena banyu. Saliyané iku fluor uga apik kanggo kaséhatan untu. Fluor kena kanggo ncegah karies lan untu kang bolong-bolong. Fluor bakal duwé reaksi karo hidroksi apatit kang ana ing email untu lan dadi senyawa fluor apatit kang bisa luwih tahan karo asem. Kanthi mangkono untu ora gampang kena karies.

Cathetan suku 

Iwak
Kanggo Maputo minangka provinsi, deleng: Provinsi Maputo.

Maputo (jeneng lawasé Lourenço Marques) yaiku kutha krajan lan kutha gedhé dhéwé ing nagara Mozambik. Kutha ing gisik Samodra Hindhia iki wujud siji plabuhan, kang uga dadi pusat ékonominé. Cacahing kang ndunungi kutha miturut sensus taun 2007 yaiku 1.766.184 jiwa. Kutha iki diubengi déning Provinsi Maputo, nanging kanthi administratif minangka provinsi kapisah.

Réferènsi

Deleng uga 

 Photos and Map of Maputo 
 All about Maputo 

Kutha krajan
Mozambik
Kutha ing Mozambik
SMA A. Wahid Hasyim ya iku salah sawijining unit pandhidhikan kang ana ing Pondhok pesantrèn Tebu Ireng. Sanajan ana ing lingkungan Pesantrèn, sekolah iki uga kagolong sekolah umum. Amarga, ing sekolah iki uga ngajaraké wulangan-wulangan umum kaya ta Matematika, Fisika, Kimia, lan liya-liyané.

Profil 
Sekolah iki diadhegké taun1975. SMA A. Wahid HAsyim Teburieng wis akèh nglulusaké siswa kang kasebar ing sanuswantara kanti manéka profesi wiwit saka Birokrat, Legislative, Pengusaha, Ulama, lan liya-liyané. Sekolah iki uga wis olèh akèh prestasi ing tingkat Lokal lan Regional. Sekolah iki uga wis éntuk Akréditasi A.

Barengan karo visi Pondhok pesantrèn Tebu Ireng, mula misi kang diemban SMA A. Wahid Hasyim ya iku:
 Minangka lembaga dakwah kang abasis pandhidhikan.
 Ningkatké kasadaran ngibadah ing siswa.
 Ngembangké kailmuan, ngèlmu kawruh lan ngèlmu Agama berkultur Pesantrèn.
 Ningkatké prestasi siswa ing babagan akademik lan non-akademik.

Program Pandhidhikan 

SMA A. Wahid Hasyim duwé 2 jurusan, ya iku:
 IPA
 IPS

Kanti kurikulum Pesantrèn lan kurikulum Dèpdiknas, banjur siswa bakal duwé ijazah 2, ya iku saka Pesantrèn lan Depdiknas.

Fasilitas 

 Laboratorium Biologi,
 Laboratorium Kimia,
 Laboratorium Fisika,
 Laboratorium Basa,
 Laboratorium Komputer,
 Perpustakaan,
 Kantin,
 Koperasi Siswa,
 BP/BK,
 Pakiwan,
 Musholla,
 UKS,
 Kantor OSIS,
 Kantor Redaksi Fokus,
 Kantor MPK,
 Apotik urip.

Kagiatan Ekstra Kurikulèr 

 Drum Band,
 Kagunan Musik (Qosidah, al-Banjari, Band),
 Kagunan Pencak Silat,
 Olah Raga,
 Pecinta Alam,
 Pramuka,
 Kagunan waca al-Qur’an,
 Teater
 Basa Arab lan Ingris
 KIR
 Paskibraka.

Cathetan suku 

Unit Pandhidhikan
Tebu Ireng
Pesantrèn ing Indonésia
Vampir inggih punika tokoh utawi paraga wonten ing mitologi lan legenda ingkang saged gesang kanthi cara mangan intisarinipun pagesangan (limrahipun awujud rah) saking makluk sanès. Tembung vampir nembé populer wonten ing abad kaping-18 sasampunipun mlebetipun legendha vampir dhateng Éropa Kilén saking wewengkon Balkan lan Éropa Lèr. Ing laladan-laladan punika wonten legenda ngenani makluk-makluk kados vampir, kados vrykolakas ing Yunani lan strigoi ing Rumania ingkang saged damel kapercayanipun masarakat dhateng wontenipun vampir saya ageng ing wewengkon Éropa.

Étimologi 
Wiwitanipun tembung vampire wonten ing basa Inggris nembé wonten ing taun 1734 wonten ing satunggalipun cariyos kanthi irah-irahan Travels of Three English Gentlemen ingkang kawedalaken Harleian Miscellany ing 1745. Sasampunipun Ostenrik nguwasani laladan Serbia lan Oltenia ing 1718, pejabat ing laladan punika mangertosi manawi ing masarakat wonten praktik nggali kuburan lan rajapejah Vampir. Laporan ini kemudian disebarkan ke masarakat luas. Istilah basa Inggris, vampire, asalipun saking basa Jerman vampir (kadosipun saking basa Prancis: vampyre). Basa Jerman mendhet istilah vampir ing abad ke-18 saking basa Serbia, вампир/vampir. Tembung ingkang saking Serbia kasebat meh sami kaliyan basa Slavia sanèsipun: вампир (vampir, Basa Bulgaria), upir /upirina (Basa Kroasia), upír (Basa Ceko lan Basa Slowak), wąpierz (basa Polen), упир (upyr, basa Ukraina), упырь (upyr, basa Ruslan), упыр (upyr, basa Bélarusia).

Cathetan suku

Pranala njawi 
 Journal of Dracula Studies
 Informasi lan tokoh-tokoh vampir ingkang misuwur
 Sajarah vampir
 Situs para vampir
 Jejaring sosial kanthi swasana vampir

Artikel mawa basa krama

az:Xortdan
csb:Wieszczi
nl:Vampier
KH. Muhammad Yusuf Hasyim ya iku tokoh Islam ing Indonésia. Yusuf Hasyim uga naté dadi pangasuh ing Pondhok pesantrèn Tebu Ireng wiwit taun 1965 nganti 2006. KH. Muhammad Yusuf Hasyim iku putrané KH. Hasyim Asy'arie kang paling pungkasan. KH Yusuf Hasyim lair ing Jombang, Jawa Timur, 3 Agustus 1929 lan séda ing Surabaya, Jawa Timur, 14 Januari 2007 ing umur 77 taun dimakamaké ing makam kulawarga ing lingkungan Pondhok pesantrèn Tebu Ireng. Pak Ud, jeneng akrabé, saliyané pinter ing bab agama ya uga pinter ing bab pulitik. Nyatané pak Ud uga naté gawé parté pulitik ya iku Parté Kebangkitan Umat. Ing taun 2006, Pak Ud uga mrakarsai ngadeké unit pandhidhikan ma'had aly ing Tebu Ireng. Kuwi minangka jawaban amarga mrosoté kadher ulama wiwit puluhan taun kapungkur. Sanajan wis sepuh, Pak Ud ora tau bosen ngekèi naséhat-naséhat kang apik marang para santri.

Karir 
 Pengasuh Pondhok pesantrèn Tebu Ireng, Jombang, Jawa Timur, nganti 13`April 2006,
 Anggota DPR RI,
 Wakil Ketua MPP PPP,
 Ketua Umum Parté Kebangkitan Umat (PKU).

Cathetan suku 

Tokoh ing Indonésia
Tebu Ireng
Kutha rel ya iku pamukiman kang wiwitan utawa ngembang kanthi rikat amarga anané stasiun sepur utawa prapatan rel kang ana.

Tuladhan

Amérikah Sarékat 
 Altoona, Pennsylvania
 Atlanta, Georgia, dijenengi Terminus amarga kagolong terminal  Western and Atlantic Railroad
 Chicago, Illinois
 Davis, California
 Etowah, Tennessee
 Sacramento, California
 Woodland, California
 Benson, Arizona

Australia 
 Peterborough, South Australia
 Serviceton, Victoria
 Seymour, Victoria
 Werris Creek, New South Wales

Britania Raya 
 Crewe
 Darlington
 Doncaster
 Eastleigh
 Haywards Heath
 Newton Abbot - situs Great Western Railway
 Sheringham
 Swindon
 Wolverton
 York

Kanada 
 Kanada Kulon - perusahaan, Grand Trunk Pacific, miwiwiti jeneng kutha-kutha ing dalan utama ing  saurutan alfabetis saka wétan timur nganti kulon

Dhènemarken 
 Langå

Jepang 
 Ōmiya, Saitama sakwetara péranganing Saitama City.

Jerman 
 Altenbeken
 Bebra
 Hamm

Polen 
 Koluszki
 Herby Nowe

Cathetan suku

Cathetan 
 Lucas, Rex. A. 1971. Minetown, Milltown, Railtown; life in Canadian communities of single industry. Toronto: University of Toronto Press.

Transportasi rel
Kutha
Harpa (Inggris:Harp) ya iku piranti musik petik. Piranti musik iki asring dipadhakaké karo swara malaékat. Wujudé dhuwur, padatan wernané emas, lan nganggo senar. Padatan wujud dhasaré harpa iku segitiga. Piranti musik iki asring diungelake ing orkestra simfoni, diiringi swara vokal, swara flute, utawa jazz bass lan drum.

Piranti musik senar
Piranti musik
Iis Laeliyah populer karo nama Iis Dahlia (), ya iku penyanyi dangdut lan juru main sinétron.

Penyanyi kang duwé jeneng asli Iis Lailiyah iki lair saka pasangan Makmuri lan Qomariyah.
Iis dahlia wis ngluncuraké album-album sukses lan nglegenda ing masarakat.
Penampilané dadi bintang dikawiti nalika dadi bintang tamu ing acara "WAJAH BARU" (TVRI, 1995), terus dilanjutaké dadi bintang tamu PENTAS LENONG. saka penampilané mau, Iis dikontrak rekaman hingga 6 album.
taun 1987, Iis intuk kesempatan rekaman nyanyi lagu mandarin kang wis di basaké Indonésia. saiki Iis dikenal kerana lagu-lagu Melayu Tempo Doeloe génerasi Said Effendi lan Mashabi, kayadené Seroja.. sak liyané iku dueté karo penyanyi India Ashraff Kutch Kutch Hot Ta Hai.
kanggo trobosan supaya dangdut luweh rame. Iis Dahliya nggandeng Ikke Nurjanah, Kristina, Cici Paramida, Evie Tamala, Iyeth Bustami, Ine Cynthia lan Eri Susan, Iis tergabung ing kelompok musik dangdut D'Duta.
Harapané, liwat D'Duta, kelompok mau bisa nambahi apresiasi lan terobosan ing musik dangdut supaya tambah tumuwuh.

Diskografi

Album-album 
 JUNED (1989),
 TAMU TAK DIUNDANG (1990),
 AIR MATA TIADA ARTI (1990),
 JANDA KEMBANG (1991),
 GADIS DESA & SUPIR TAXI (1991),
 ARJUNA (1992),
 CINTA YANG TERNODA (1992),
 DARAH BIRU (1992),
 IBARAT MENCARI JARUM DI LAUTAN (1993),
 MATA HATI (1994),
 PAYUNG HITAM (1995),
 CINTA BUKAN KAPAL (1996),
 KECEWA (1997),
 TANDA CINTA (1998),
 DITINGGAL KEKASIH (1998).
 hampahatiku 2009 duet karo Ungu Band
 Ajarkan Aku Setia 2009.
 AJARKAN album Religi

 Sinetografi 
 SEPEKAN SINETRON REMAJA TVRI 1991,
 MATA HATI SEROJA (13 EPISODE)
 GARA-GARA PADAMU AKU BERSIMPUH MAHA PENGASIH, lan liya-liyané.

Cathetan suku 

Penyanyi Indonésia
Windows 1.0 iku sistem operasi versi kasiji ing donya sistim operasi berbasis Graphical User Interface(GUI), digawé karo Microsoft Corporation. Versi iki sajatiné diluncuraké tanggal 10 November 1983, nanging boten pernah wetu ing pasar publik sadurungé November 1985, amarga akèh hambatané.

Windows 1.0 iku dudu paket sistem operasi GUI-contohe produk Apple ya iku Lisa lan Macintosh, nanging mung paket GUI tambahan sing berjalan ing dhuwur DOS, amarga iku, jeneng kodené Interface Manager. Windows 1.0 nganggé tampilan bitmap lan mouse kanggé ngoperasikaké Windows.

Pranala njaba 
 Demo of Windows 1.04 running on an original IBM XT
 A good look at Windows 1.0

Sistem operasi Microsoft
Piranti alus
Kurniati Kamalia, undhang-undhangan tenaré Titi Kamal lair ning Jakarta, tangal 7 Dhésèmber taun 1981.
Kariré dimulai saka panggung modhèl nalika dadi juara I ning ajang Cover Girl Aneka Yess taun 1997, sing lanjutanné dhèwèké wiwit mbintangi sinétron TIRAI CINTA disusul karo sinétron CERITA CINTA, KEMBANG PADANG KELABU, LILIN KECIL, PURA-PURA BUTA lan CINTA ANAK KAMPUS.

Putri saka pasangan Moch. Kamal Badry lan Elly Rosniati iki wiwit njajagi dunya akting ning layar amba nalika taun 2001 kang judhulé TRAGEDI, ADA APA DENGAN CINTA (2002), EIFEL I'M IN LOVE (2003) lan MENDADAK DANGDUT kang soundtrack saka filem iku lagu tembangané dhéwé kang judhulé, "Jablay" (jarang dibelai).
Titi Kamal, bisa nggawé masarakat seneng karo tembangané.
Titi Kamal kang ngrasa suarané pas-pasan dipaksa nyanyikaké lagu dangdut ning filem arahan saka sutradara Rudi Sudjarwo.
Lagu kang digawakaké déning Titi Kamal mau bisa tembus ning nominasi MTV award, Mantan Best Model MTV 2002 iki, ngakuni ora tertarik ngembangaké karir ning babagan tarik swara, kaya ta musik dangut.
Sawisé mbintangi filem layar lebar MENDADAK DANGDUT ning taun 2006, Titi Kamal nyoba akting manèh ning filem layar lebar liyané, kaya ta filem DROP OUT (2008), TRI MAS GETIR (2008), TIPU KANAN TIPU KIRI (2008), DOA YANG MENGANCAM (2008), lan BARBI3 (2008) filem-filem iku kabèh dadi bukti manawa Titi Kamal eksis ning dunya perfileman Indonésia.

Saiki kenya ayu kang sok dadi bintang ning layar kaca lan iklan , karo rambut kang ireng kandel iku duwé restoran sunda fast service.
Restoran iku dumunung ning Jl. Ir.H. Juanda No.27, cedhak karo Pura Negara, Jakarta Pusat, restoran kang minangka mimpi Titi Kamal kang kepéngin dadi business woman.
Kanggo masal jodoh, kenya kang aktif ning dunya perfileman iki siyap manawa kudu all out saka panggung panglipur iku nikah karo pepujaning atiné kang profesiné padha ya iku Christian Sugiono.

Sawisé ngalami pedhot lan nyambung, tanggal 6 Fèbruari taun 2009 pasangan iki nindakaké pista pernikahan ning Australia.
Sukses metukaké single Jablay ning taun 2006, anggawe Titi Kamal semangat serius ning dunya tarik swara. Ora ning babagan panglipur dangdut nanging ning babagan panglipur musik POP R&B.

Ning akir taun 2008 Titi Kamal ngrilis single kang kaping pisanan kang judhulé "Lebih Baik Sendiri", lan disusul karo album kaping loroné, judhulé "Resah Aku Tanpamu" kang ditembangaké bareng karo Anji Drive.
Single mau uga ana ning album iku, judhulé LEBIH BAIK SENDIRI.
Ning akiré, 31 Mèi 2009, penyanyi tembang Kau Bilang iki akhiré nggelar resepsi pernikahan kaliyan Tian.
Konon resepsi iki ngentekaké bandha nganti Rp3 M.
Sawisé nikah, Titi aktif manèh ning dunya akting.
Dhèwèké langsung mbintangi sinétron stripping kang judhulé MUSLIMAH lan dilanjutaké karo filem kang judhulé JIRAN''.

Cathetan suku 

Tokoh Indonésia
Penyanyi Indonésia
Tumplak punjèn ya iku salah sawijiné budaya ing pawiwahan kang ana ing Jawa Tengah. Tumplak punjèn iku artiné mantu kang pungkasan. Acara Tumplak punjèn dianakké kanggo nandhakaké yèn wong tuwa wis ora duwé tanggungan marang anak manèh. Nanging kosok baliné ganti anak kang kudu nanggung uripé wong tuwané. Adicara tumplak punjèn diwiwiti kabèh anak kudu kumpul lan ngroyok sega lan ingkung pitik kang wis dicepakake déning wong tuwa lan wis didongani modin utawa wong kang dituwakaké ing kampung. Anggoné kroyokan mau kuduné akèh-akèhan éntuk sega, segané diwadhahi ning ngaron utawa kendhil kang gedhé ukurané. Miturut mitosé, sing paling akèh éntuk sega iku sing akèh rejekiné. Lan kang rebutan ingkung, sapa sing bisa éntuk ndhas pitik iku sing pantes dadi pemimpin kulawarga. Banjur, yèn sing éntuk jeroan sing paling akèh iku anaké bakal akèh. Saben pérangan awak ingkung iku ana mitosé dhéwé-dhéwé. Nanging kabèh iku mau mung mitos, bisa dipercaya lan uga ora. Ing Rembang, acara iki ramé banget. Saben ana wong mantu kang pungkasan akèh wong kang padha pengen nonton.

Cathetan suku

Budaya Jawa
Pangkalan Bun ya iku kutha krajan Kabupatèn Kotawaringin Kulon, provinsi Kalimantan Tengah, Indonésia. Sacara administratif, Pangkalan Bun ana ing tlatah Arut Kidul.

Transportasi ing tlatah punika kapérang ada 3 jinis transportasi ya iku transportasi ingkang bisa akses ing kutha Panglana Bun, ya iku akses darat, sagara uga laut. Akses darat uga bisa dilakoni déning transportasi kang bisa ngelewati dalan Trans Kalimantan. Akses laut bisa diliwati déning  fasilitas pelabuhan ing Kumai kang ngelayani jurusan Semarang lan  Surabaya. Papan Anggegana Iskandar bisa ndadèkaké akses transportasi udara  menjadi akses udara déning kang duwé kapinginan lelungan ing  Pangkalan Bun.

Cagar Budaya kang ana ing  Pangkalan Bun di antarané ya iku Pura Kuning salah sijiné paninggalan Karajan Kutaringin kang ana ing tlatah Kabupatèn Kotawaringin Kulon

Kabupatèn
Kutha
Rujak Cingur ya iku panganan khas saka kutha Surabaya Jawa Wétan. ing basa Jawa "cingur" tegesé "cungur" ya iku irisan tutuk utawa moncong sapi. Isèn Rujak Cingur racaké irisan janganan lan woh-wohan kaya ta timun, bengkoang, bajangan (pelem anom), nanas, dhondhong, tahu, témpé, taugé, kangkung, kacang lanjaran ditambah lontong. Kabèh bahan iku dicampur karo sambel kacang. sambelé digawé saka petis urang, gula jawa, lombok, kacang sing wis digorèng, bawang goreng, lan irisan tipis gedhang ijo. Panganan iki akèh ditemoni ing warung lan bakul ing pinggir dalan.

Cathetan suku
Li Na (; ) ya iku juru main petenis wanita saka Républik Rakyat China. Dhèwèké wis menangaké 5 kajuwaran tenis WTA lan 19 kajuwaran ITF. Saiki, Li Na dadi petenis wanita nomer 4 ing donya (4 Juni 2011). Prèstasi paling apik saka Li Na ya iku nalika menangaké kajuwaran tunggal Grand Slam pisanané ing Perancis Terbuka 2011 sawisé ngalahaké Francesca Schiavone kang asalé saka Italia ana ing babak final. Iki ndadèkaké Li Na dadi petenis wanita Asia kapisan kang bisa menangaké gelar juwara tunggal Grand Slam.

Pranala njaba 

 Li Na Profil di ITF
 Li Na, comprehensive sports profile – historical information, news, pictures, video, and personal data
 Li Na Li Na's Personal Weibo

Petenis
Petenis wanita Républik Rakyat Cina
Ulah raga ing Cina
Lair 1982
WIndows 2.0 iku sistem operasi versi loro berbasis Graphical User Interface (GUI), digawé karo Microsoft Windows tanggal 9 Dhésèmber 1987 amarga Windows 1.0 kurang sukses. Windows 1.0 kurang sukses amarga aplikasai sing njurung Windows 1.0.

Perangkat lunak Microsoft yang tidak dilanjutkan
Jeremy Thomas () iku aktor Indonésia. Saliyané dadi aktor kang main filem, Jeremy Thomas uga dadi modhèl ing kalawarti utawa iklan ing TV. Jeremy Thomas ngugemi agama Kristen lan ing karir dhèwèké akèh dadi bintang ing sinétron-sinétron apa déné ing biyoskup. Jeremy duwé anak wadon kang jenengé Valerie Thomas. Valerie Thomas sekolah ing Singapure School.

Jeremy Thomas duwé bojo jenengé Ina Indayanti. Jeremy Thomas biyèn ora tau angen-angen dadi juru main sinétron. Dhèwèké malah seneng dadi wiraswastawan. Kepénginan dadi wiraswastawan iki kang motivasi dhèwèké nglancong ing Jakarta lan kuliyah ing Jurusan Administrasi Niaga Univèrsitas Atmajaya.

Kariré dadi artis kawiwitan nalika ana tawaran saka salah sijiné biro iklan kanggo dadi bintang iklan. Saka dadi modhèl Jeremy Thomas utawa kang diundang Jimy bisa dadi bintang sinétron. Sinétron kang sepisanan judhulé Hati Seluas Samodra kang dibintangi dhèwèké karo aktris Paramita Rusady. Sinétron sawisé iku ya iku Anakku Terlahir Kembali, Janjiku, Mencintaimu taun 2001-2002, Tersanjung, Dewi Fortuna taun 1998-1999, Seandainya aku boleh memilih lan liya-liyané.

Filmografi 
 Diva (2007)

Sinétron 
Sinétron kang tau dibintangi Jeremy Thomas akèh cacahé.
 Indahnya Rembulan Teriknya Matahari
 Takdir
 Tersanjung 3 nganti 6
 Mencintaimu
 Setetes Embun
 Janjiku
 Dewi Fortuna
 Di Antara Dua Pilihan
 Anakku Terlahir Kembali
 Istri Pilihan
 Istri-Istri
 Rosanna
 Pintar-Pintar Bodoh
 Bella Vista
 Hati Seluas Samudera
 Montir-Montir Cantik
 Cinta Terbagi Lima

Iklan TV 
Jeremy Thomas tau dadi bintang iklan ing TV.
 So Klin Power
 Kuku Bima
 Kondom Sutera
 Extra Joss
 Marimas
 GT Man
 Susu Bantal Real Good
 Kacang Garuda

Présènter 
 Love & Life (Metro TV)

Chatetan sikil 

Lair 1970
Modhèl Indonésia
Aktor Indonésia
Tokoh saka Pekanbaru
Tokoh Kristen Indonésia
Novia Kolopaking () ya iku salah sijiné seniman kang asalé saka Indonesia. Novia Kolopaking akèh nduwéni kiprah ing babagan sastra, khususé geguritan. Saliyané seniman, Novia uga main drama lan filem. Novia uga nduwéni kabisan olah vokal utawa nyanyi.

Karir 
Nalika isih bocah, jeneng Novia Kolopaking wis dikenal liwat majalah-majalah anak-anak lan pentas ing panggung, Novia Kolopaking pentas nyanyi apa déné main sandiwara utawa drama. Nanging jeneng Novia Kolopaking wiwit misuwur lan dikenal ing pentas seni nasional nalika dhèwèké main dadi Emak ing filem serial kang disiyaraké ing tivi. Film iki judhulé Kulawarga Cemara. Saliyané iku kang nggawé jeneng Novia Kolopaking sangsaya misuwur ya iku Novia uga main filem ing filem tivi kang judhulé Siti Nurbaya. Sanajan ora akèh sing ngerti, Novia Kolopaking uga tau ngisi swara ing sandiwara radiyo kang judhule Saur Sepuh. Ing sandiwara radio iki, Novia dadi paraga Dewi Anjani.

Ing donyaning nyanyi, Novia Kolopaking uga misuwur kanthi nyanyékaké hit populer kaya ta lagu kang judhule Kembali, Untukmu Segalanya, Dengan Menyebut Nama Allah, lan lagu daur ulang kang judhule Bunga Mawar.
Sawisé vakum ora main sinétron suwéné wolung taun, ibu tiri vokalis Letto kang jenengé Noe iki main manèh ing sinétron kang duwé téma religi. Sinetron iki judhule Rinduku Cintamu kang disiyarake taun (2008).

Kulawarga 
Novia Kolopaking nikah tanggal 22 Maret 1997. Novia nikah karo Emha Ainun Nadjib lan nduwé anak kang cacahé papat saka pernikahan iki. Sanajan jarang ngétok ing pentas nasional, Novia kerep ngancani kalompok Kiai Kanjeng nekani pangngonan-panggonan kang ana ing Indonesia lan ing donya.

Album 
Album kang digawé Novia Kolopaking.

 Kembali (1992)
 Biar Kusimpan Rinduku
 Untukmu Segalanya (1994)
 Dengan Menyebut Nama Allah
 Aku Selalu Cinta (Single)
 Cinta (1999)
 Bunga Mawar (Single)
 Asmara (1997)

 Sinetron 
Sinetron kang dibintangi Novia Kolopaking.

 Sitty Nurbaya (TVRI, 1990-1991)
 Kulawarga Cemara (RCTI, 1996-2002) / prod. Atmochademas Persada
 1 Kakak 7 Ponakan (RCTI, 1996)
 Darah Biru (Indosiar, 1995) / prod. Visindo

 Filmografi 
Film kang dibintangi Novia Kolopaking.

 Brahma Manggala (1988)
 Perempuan Kedua'' (1990)

Cathetan suku 

Penyanyi Indonésia
Aktris Indonésia
Shireen Sungkar () iku sawijining aktris Indonesia. Shireen dadi anak nomer loro saka telu sadulur. Bapaké jenengé Mark Sungkar kang uga juru main sinétron. Shireen seneng akting wiwit cilik. Nalika ngeteraké buliké casting ing SinemArt, dhèwèké banjur ditawani main sinétron. Nalika iku Shireen dadi peran pembantu ing sinétron Bukan Diriku bareng karo Baim Wong lann Ririn Dwi Ariyanti. Jenengé wiwit dikenal nalika dhèwèké main ing sinétron Wulan bareng akro Dhini Aminarti. Kajaba iku Shireen uga tau main ing sinétron Putri Duyung lan Perempuan Teraniaya.

Sawisé saka SinemArt, Shireen banjur pindhah ing MD Entertainment lan langsung éntuk peran utama dadi Fitri ing "Cinta Fitri 1 & 2". Sinetron iki kangg nggawé jenengé misuwur.

Karir 
Shireen miwiti kariré nalika dadi semifinalis GADIS Sampul 2006. Ora mung akting lan main sinétron, Shireen uga nduwéni bakat nyanyi. Shireen karo mbakyuné ya iku Zaskia Sungkarmbentuk grup duo vokal kang jenengé The Sisters. Album kang digawé sepisanan iki judhulé "The Journey of Love". Album iki digawé tanggal 25 Juli 2008.

Kanggo tanda pangucap syukur ngenani bab suksesé sinétron kang diperanaké ya iku Cinta Fitri, Shireen nindakaké ngibadah umroh lan ngrayakaké dina riyaya Idul Fitri 1428 H ing tanah suci Mekah. Shireen mangkat karo wong tuwané ya iku Mark Sungkar lan Fanny Bauty. Kajaba iku Shireen uga mangkat karo Zaskia Sungkar, mbakyune lan Yusuf, adhiné. Shireen sakluwarga mangkat wiwit tanggal 6 Oktober lan mbalik ing Jakarta nalika dina Slasa tanggal 16 Oktober 2007.
Shireen pacaran karo akto Adly Fairuz kang uga main ing sinétron Cinta Fitri. Ing album perdana The Sisters, Aldy uga mèlu ngarang lagu kang judhulé "Satu". Nanging sasi Juni 2010 Shireen dikabaraké putus karo Adly. Saiki Shireen Sungkar pacaran karo Teuku Wisnu kang dadi lawan mainé ing sinétron Cinta Fitri.

Cathetan suku 

Aktris Indonésia
Lair 1992
Nani Wijaya (). Nani Wijaya punika misuwur dados salah satunggaling aktris senior ingkang dados bintang wonten ing sinétron-sinétron saha wonten ing filem layar lebar. Nani Wijaya punika estrinipun aktor saha sutradara ingkang anami Misbach Yusa Biran. Kajawi punika, Nani Wijaya ugi dados ibunipun almarhum Sukma Ayu saha Cahya Kamila.

Nani Wijaya sangsaya misuwur nalika akting wonten ing serial komedi situasi ingkang irah-irahanipun Bajaj Bajuri. Nalika samanten, nani Wijaya akting dados karakter Emak ingkang licik saha kepéngin mimpagipun piyambak. Nalika akting dados Emak, Nany Wijaya saged ndamel émosi tiyang ingkang mirsani. Kajawi punika, Nani Wijaya ugi saged akting lucu ing sinétron komedi punika.

Kajawi akting wonten ing serial komedia Bajaj Bajuri, Nani Wijaya ugi akting wonten ing serial tivi kanthi irah-irahan Intan. Wonten ing ngriki, Nani WIjaya akting dados mbahipun Intan ingkang gadhah katresnan ingkang tulus. Karekter tulus, jujur saha tanpa pamrih punika ndadosaken wayahipun ingkang anami Intan punika tansah nemu begja wonten ing pundhi-pundhi panggénan. Kajawi akting wonten sinétron ing tivi, Nani Wijaya ugi naté akting wonten ing filem layar lebar. Film layar lebar ingkang naté dipunbintangi Nani wijaya inggih punika filem kanthi irah-irahan Darah Tinggi nalika taun 1958, RA Kartini (1984), Catatan Si Boy 1 lan 4 (1987 lan 1990), Opera Jakarta (1986), Yang (1983), Si Jampang Mencari Naga Hitam (1969), Operation X (1968), Yang Muda Yang Bercinta (1978), saha Pencuri Cinta (1984).

Cathetan suku 

Aktris Indonésia
Lair 1944
Rieke Diah Pitaloka Intan Permatasari () iku sawijiné penulis buku, presenter, juru main sinétron Indonésia, lan aktivis pulitik.
Rieke Diah Pitaloka nikah karo dhosen filsafat Universitas Indonésia, Donny Gahral Adian nalika dina Setu, 23 Juli 2005 ing Garut, Jawa Barat..

Pandhidhikan 
Sawisé namatake pandhidhikan S-1 ing Fakultas Sastra Walanda Universitas Indonésia lan S-1 Filsafat STF Driyakara, Jakarta Rieke uga nerusaké pandhidhikan. Sanajan sibuk karo kagiyatané ing donyaning hiburan, Rieke bisa ngrampungaké pandhidhikan S-2 ne ing jurusan Filsafat Universitas Indonésia (UI). Malah tesisé kang judhulé Banalitas Kejahatan: Aku yang tak Mengenal Diriku, Telaah Hannah Arendt Perihal Kekerasan Nagara dadi buku kang judhulé Kekerasan Nagara Menular ke Masarakat. Buku iki diterbitake karo Galang Press.

Karir 
Rieke wiwit dikenal nalika dadi bintang iklan Kondom Sutra kanthi jargon Meong. Kajaba iku dhèwèké uga dikenal nalika meranaké dadi Oneng kang "o'on" ing sinétron komedi Bajaj Bajuri. Rieke uga dikenal dadi presenter ing acara Good Morning lan nulis buku. Salah siji judhul bukune ya iku Renungan Kloset.

Saliyané sinétron, Rieke uga main teater. Rieke mèlu pentas teater kang judhule 'Cipoa' garapan Putu Wijaya.
Rieke uga njajal kanggo akting ing layar lebar. Rieke miwiti akting ing layar lebar utawa biyoskup dadi Dwi, ya iku wong wédok kang dipoligami ing filem Berbagi Suami. Ketagihan main filem, Rieke main ing filem antologi kang digarap déning sutradara wadon kang cacahé papat. Film iki judhulé Lotus Requiem Film iki banjur diganti judhule dadi Perempuan Punya Cerita''.

Kagiyatan pulitik lan sosial 
Rieke aktif ing kagiyatan pulitik, malah tau duwé kalungguhan wakil sekretaris jendral DPP Parté Kebangkitan Bangsa (PKB) pimpinan Muhaimin Iskandar.. Rieke banjur mundur saka parté kang duwé basis Islam iki banjur nggabung ing Partai Demokrasi Indonesia Perjuangan (PDI-P) pimpinan Megawati Soekarnoputri.. Dhèwèké dadi anggota DPR periode 2009-2014 saka PDI-P nalika Laladan Pemilihan Jawa Barat II.
Rieke Dyah Pitaloka uga nggawé yayasan kang jenengé "Yayasan Pitaloka". Yayasan iki kalebu yayasan ing babagan sastra lan sosial.

Cathetan suku 

Aktris Indonésia
Pelawak Indonésia
Lair 1974
Chelsea Olivia Wijaya lair ing kutha Bandar Lampung tanggal 29 Juli 1992. Dhèwèké ya iku salah siji aktris Indonésia. Chelsea iku ragil saka telung paseduluran. Kenya ngugemi agama Protèstan. Chelsea tau sekolah ing SD Tarakanita lan SMP St.Louis 1.

Karir

karir pisanan 
Karir Chelsea Olivia kang sepisanan diwiwiti nalika dhèwèké dadi modhel ing album anak-anak. Sawisé iki Chelsea banjur lumebu ing Indika Intertainment. Dhèwèké éntuk peran ing sinétron kang kang irah-irahane Matahariku. Jeneng Chelse Olivia wiwit dikenal wong akèh nalika dhèwèké dadi bintang ing sinétron Cincin. Saliyané iku akèh tawaran main ing sinétron liyané lan dhèwèké dadi bintang iklan. Jenenge sangsaya misuwur nalika dhèwèké dadi bintang ing sinétron Buku Harian Nayla. Chelsea uga nonton filem Koréa kanggo ngasah bakat aktinge.

Karir Musik lan Film 
Saliyané main sinétron, Chelsea uga nyanyi karo BBB ya iku Bukan Bintang Biyasa, grup musik kang anggotané artis sinétron kang isih nom kaya ta Laudya Chintya Bella, Raffi Ahmad, Dimas Beck, lan Ayushita. Grup musik iki dibimbing déning komponis Melly Goeslaw. Grup BBB uga bakal ngisi Soundtrack filem layar lebar kang irah-irahane Bukan Bintang Biyasa.
Sinetron Buku Harian Nayla iki nemu Chelsea karo Glenn Alinskie, uga artis anyar kang tau dadi pacare. Glenn lan Chelsea dikabaraké resmi pacaran sadina sadurungé ambalwarsane Chelsea kang kaping 15 ya iku tanggal 28 Juli 2007. Sadurungé pacaran karo Glenn, Chelsea pacaran karo Ricky Harun.

Prestasi 
Pahargyan kang tau diwènèhake Chelsea Olivia.

 Putri Bobo Favorit taun 2002
 Warna Buyung Upik Favorit taun 2003

Sinematografi 
Chelsea main filem, sinétron, dadi bintang iklan, lan nyanyi.

Film 
 Bukan Bintang Biyasa (2007)
 Summer Breeze (2008)
 Suka Ma Suka (2009)
 Seoul With In Love (2010)
 Cinderella Marah (2011)

Sinetron 
 Setetes Embun
 Bayangan Adinda (2003)
 Serberkas Kasih Mama
 Matahariku
 Tuhan Ada Dimana-mana
 Kodrat
 Cincin (2006)
 Penyihir Cinta
 Maha Cinta
 Cewek Penakluk
 Loni Cantik Maukah Kamu Jadi Pacarku
 Pangeran Penggoda (2006)
 Buku Harian Nayla (2006)
 Mawar (2007)
 Menanti Keajaiban Cinta (2008)
 Chelsea (2008)
 Melati untuk Marvel (2008)
 Mawar Melati (2010)
 Cinta Melody (2010)
 Antara Cinta dan Dusta (2011)

Diskografi 
 Soundtrack Bukan Bintang Biyasa bebarengan BBB (prod. Aquarius Musikindo)
 Soundtrack sinétron Antara Cinta dan Dusta bebarengan Evan Sanders (prod. Melly Goeslaw)

Iklan 
 Indomie
 Vaseline
 Gary Wafer Coklat
 Metalizer karo Samuel Zylgwyn
 Kentucky Fried Chicken
 Ando karo Glenn Alinskie
 Washington Apel
 Kalpanax
 AW karo Dimas Beck lan Mischa
 Vipro G
 Decolith Paint
 Inaco Jelly
 Toyota Kijang Innova karo Rezky Aditya, Maia, Estianty lan Wulan Guritno
 Anda Apel
 XL karo Raffi Ahmad
 PLN
 Indovision
 Yamaha Mio
 Kulkas Sharp Samurai
 Batavia Air
 Hyundai i10
 Kia Picanto
 Real Good
 Daihatsu Sirion
 Toshiba Glacio karo Gita Gutawa lan Helmy Yahya
 Bontea Green
 Simas Mobil
 Panadol Cold & Flu
 Redoxon Double Action
 Mi Sedap
 Fanbo karo Dian Sastrowardoyo
 Mitsubishi Maven
 Smart Fortwo
 Chevrolet Spark

Cathetan suku 

Aktris Indonésia
Lair 1992